Ye situata sobre materials aluvials quaternarios de l'Ebro, chunto a o río, en a marguin ezquierda, a 161 metros d'altaria sobre o libel d'a mar. Ye a una distancia de 38 km de Zaragoza, a o piet d'os Monegros; o termin municipal ye muito extenso y monegrino quasi de tot. O patrimonio natural ha estato estudiato por o mayestro Javier Blasco Zumeta, que clasificaba taxonomicament tot lo que podeba, y lo que no podeba lo ninviaba a os especialistas.